A ilesia ha guardau uso como ilesia parroquial d'o lugar de Sant Chuan en tot tiempo, por el que se i han gosau adhibir estructuras y substituir partes á lo largo d'os sieglos. En l'actualidat, os expertos admiten que a ilesia puede basar-se en un templo orichinal d'epoca mozarabe, u talment dica visigotico, que s'habría quiesto reformar de tot en o sieglo XII, estando as remodelacions posteriors siempre addicions menors feitas sobre lo modelo romanico.